
PËR DISA SHTESA DHE NDRYSHIME NË VENDIMIN NR.437, DATË 3.9.1993 TË KËSHILLIT TË MINISTRAVE “PËR PAGAT E PUNONJËSVE TË TATIMEVE”, 
TË NDRYSHUAR

Në mbështetje të nenit 100 të Kushtetutës, të shkronjave “ç” e “dh” të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të nenit 7 të ligjit nr.9165, datë 23.12.2003 “Për Buxhetin e Shtetit të vitit 2004”, me propozimin e Ministrit të Shtetit për Koordinimin dhe të Ministrit të Financave, Këshilli i Ministrave

VENDOSI:

1. Në pikën 3 të vendimit nr.437, datë 3.9.1993 të Këshillit të Ministrave, të ndryshuar, të bëhen këto shtesa dhe ndryshime:
a) Paragrafi i parë ndryshohet si më poshtë vijon:
“Numri i klasave dhe madhësia e pagës bazë mujore, për çdo klasë (së bashku me kompensimin e shpenzimeve nga rritja e çmimeve të bukës dhe të disa artikujve ushqimorë për vetë të punësuarin) për punonjësit e Drejtorisë së Përgjithshme të Tatimeve dhe të degëve në varësi të saj, janë përkatësisht sipas Lidhjes nr.1 “Paga bazë sipas klasave për punonjësit tatimorë”, që i bashkëlidhet këtij vendimi dhe është pjesë përbërëse e tij.”.
b) Pas paragrafit të parë, shtohet paragrafi më këtë përmbajtje: 
“Punonjësve tatimorë, që marrin paga sipas Lidhjes nr.1 të këtij vendimi, u jepet shtesë mbi pagën bazë mujore, në masën 1 (një) për qind, për çdo vit pune, por jo më shumë se 25 vjet. Për llogaritjen e kësaj shtese të njihet vjetërsia e përgjithshme në punë.”.
c) Paragrafi i tretë ndryshohet si më poshtë vijon:
“Drejtori i Departamentit të Administratës Publike dhe Drejtori i Përgjithshëm i Tatimeve të përcaktojnë klasën përkatëse të pagës, për çdo pozicion pune, për punonjësit e Drejtorisë së Përgjithshme të Tatimeve dhe punonjësit tatimorë të degëve në varësi të saj, sipas vendit të punës, nivelit arsimor, vështirësisë në detyrë dhe rrethanave të tjera të kësaj natyre.”.
2. Efektet financiare, që rrjedhin nga zbatimi i këtij vendimi, për vitin 2004, të përballohen nga fondet buxhetore për këtë vit për paga e sigurime shoqërore, të miratuara për Drejtorinë e Përgjithshme të tatimeve.
Ky vendim hyn në fuqi pas botimit në Fletoren Zyrtare dhe i shtrin efektet nga data 1 korrik 2004.

KRYEMINISTRI
Fatos  Nano

LIDHJA NR.1

PAGA BAZE SIPAS KLLASAVE PER PUNONJESIT TATIMORE

Nr rendor Klasa Paga baze
Mujore ne leke

1 I 10800
2 11 11750
3 I 12300
4 v 12700
5 \Y% 13100
6 VI 13900
7 VII 14200
8 VIII 14500
9 IX 15600
10 X 17100
11 XI 17800
12 XII 18300
13 XII 19100
14 XIV 19700
15 XV 20200
16 XVI1 20700
17 XVII 21000
18 XVII 21500
19 XIX 21800
20 XX 23500
21 XXI 26000
22 XII 28000




